Indiana ponovo bolja od Detroita
Pistonsi su opasno zaprijetili, pa čak i poveli u jednom trenutku, no igrači Indiane pokazali su zrelost i obranili pobjedu
U NBA ligi Indiana Pacersi nastavljaju s uspjesima protiv Detroit Pistonsa. Sinoć su ponovno trijumfirali, 79-74, čime su poveli s 2-1 u dobijenim utakmicama. U prvom odmjeravanju snaga u Indianapolisu Pacersi su 11 minuta prije kraja imali uvjerljivu prednost od čak 61-47. Međutim, tu su prednost prokockali, Pistonsi su opasno zaprijetili, pa čak i poveli u jednom trenutku, no igrači Indiane pokazali su zrelost i obranili pobjedu. Veteran Indiane Reggie Miller istaknuo se sa šest poena u posljednjih minutu i pol igre. Tenis. Braniteljica titule Francuskinja Amelie Mauresmo i druga igračica svijeta Maria Šarapova plasirali su se u polufinale turnira u Rimu koji se igra na zemljanim terenima. Mauresmo je bila bolja od španjolske veteranke Conchite Martinez dok je Šarapova nadigrala zemljakinju Elenu Bovinu s dva puta po 6-2 u setovima. Kod tenisača, Švicarac Roger Federer plasirao se u poluzavršnicu turnira u Hamburgu. On je iz daljnjeg natjecanja eliminirao finalistu prošlogodišnjeg Roland Garrosa Argentica Guilerma Coriu. I jedna informacija iz nogometa, portugalska nogometna zvijezda Luis Figo pristao je nastupiti za Portugal u susretu kvalifikacija za Svjetsko nogometno prvenstvo u lipnju. 32-godišnji Figo je nakon Prvenstva Europe u Portugalu objavio da više neće igrati za nacionalnu selekciju. Portugal vodi u trećoj kvalifikacijskoj skupini s 14 bodova.